S-2383/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur G-kvk-þgf D-kvk-þgf G-kvk-þgf, kt. [...], [...], [...], fyrir eftirtalin hegningar- og fíkniefnalagabrot:

I.

Hegningarlagabrot:

1. Þjófnað og fjársvik, með því að hafa, miðvikudaginn 5. maí 2021, í verslun [...], [...] í [...], farið á bak við afgreiðsluborð verslunarinnar og stolið þaðan svartri hliðartösku en í töskunni voru Apple Airpods, sólgleraugu, kveikjuláslyklar að bifreiðinni [...] og peningaveski með greiðslukortum, og í kjölfarið í heimildarleysi og blekkingarskyni svikið út vöru í versluninni [...]., [...] í [...]með því að framvísa og nota greiðslukort A, kt. [...]til að greiða fyrir vöruna og þannig skuldfært andvirði vörunnar á reikning hennar, samtals að verðmæti 1.900 kr., svo sem hér greinir

Tilvik Dags. Vettvangur Fjárhæð

1. 05.05.2021 [...] kr. 1.900

2. Þjófnað og fjársvik, með því að hafa, miðvikudaginn 2. júní 2021, í verslun [...], [...] í [...], farið inn í starfsmannarými verslunarinnar og stolið þaðan gylltri handtösku en í töskunni voru kveikjuláslyklar að bifreiðinni [...], ökuskírteini og greiðslukort, og í kjölfarið í heimildarleysi og blekkingarskyni svikið út vörur á veitingastaðnum [...], [...] og í versluninni [...], [...] með því að framvísa og nota greiðslukort B, kt. [...] til að greiða fyrir vörurnar og þannig skuldfært andvirði varanna á reikning hennar, samtals að verðmæti 18.400 kr., svo sem hér greinir

Tilvik Dags. Vettvangur Fjárhæð

1. 02.06.2021 [...] kr. 4.200

2. 02.06.2021 [...] kr. 4.200

3. 02.06.2021 [...] kr. 5.000

4. 02.06.2021 [...] kr. 5.000

Teljast brot í lið I. varða við 244. og 248. gr. almennra hegningarlaga nr. 19/1940.

II.

Fíkniefnalagabrot:

3. Með því að hafa mánudaginn 15. febrúar 2021, í verslun [...]í [...], haft í vörslum sínum 79 stykki af Ritalin Uno, sem lögregla fann við öryggisleit á ákærðu.

4. Með því að hafa miðvikudaginn 28. júlí 2021, í íbúð við [...]í [...], haft í vörslum sínum 1,13 gaf maríhúana, sem lögregla fann við húsleit hjá ákærðu.

5. Með því að hafa fimmtudaginn 1. september 2022, við [...]í [...], haft í vörslum sínum 0,46 gaf maríhúana og 11 stykki af Contalgin.

Teljast brot í II. lið varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar. Þá er krafist upptöku á framangreindum 1,59 gaf marihuana, 79 stykkjum af Ritalin Uno og 11 stykkjum af Contalgin sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærða sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 22. mars 2023, á ákærða nokkurn sakarferil að baki sem nær aftur til ársins 2010. Hefur ákærða meðal annars hlotið sjö dóma fyrir fjármunabrot, þar af fimm fyrir þjófnað, einn fyrir fjársvik og einn fyrir hvoru tveggja. Var ákærðu nú síðast gert að sæta fangelsi í 18 mánuði með dómi Héraðsdóms Reykjavíkur [...] 2019 fyrir ýmis brot gegn umferðarlögum og almennum hegningarlögum nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 3 mánuði.

Með hliðsjón af sakarferli ákærðu er ekki talið unnt að skilorðsbinda dóminn.

Með vísan til lagaákvæða í ákæru eru gerð upptæk 1,59 gaf marihuana, 79 stykki af Ritalin Uno og 11 stykki af Contalgin sem hald var lagt á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið B-kk-nf S-kk-nf S-kk-nf saksóknar fulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærða, G-kvk-nf D-kvk-nf G-kvk-nf, sæti fangelsi í 3 mánuði.

Ákærða sæti upptöku á 1,59 gaf marihuana, 79 stykkjum af Ritalin Uno og 11 stykkjum af Contalgin.

K-kvk-nf R-kvk-nf G-kvk-nf